Okresná prokuratúra Dunajská Streda 
Nám. sv. Štefana 1, 929 21 Dunajská Streda 1

Sp. zn. : 1 Pv 823/12/2201	Dunajská Streda, 31.7.2013
EEČ : 2-16-124-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Dunajská Streda
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v období od XXXXX do XXXXX, kedy sa zaevidoval na Úrade práce sociálnych vecí a rodiny v Dunajskej Strede ako občan hľadajúci zamestnanie v mieste svojho trvalého bydliska v obci XXXXX, časť XXXXX, okres Dunajská Streda a všade tam, kde sa v tomto období zdržiaval, zanedbával plnenie vyživovacej povinnosti voči svojej dcére XXXXX., nar. XXXXX, hoci z ust. § 62 a nasl. Zákona o rodine mu vyplýva povinnosť prispievať na jej výživu a rozsudkom Okresného súdu v Bratislave pod č. k. XXXXX zo dňa 6.6.2000, s právoplatnosťou od 17.7.2000 mu bolo stanovené prispievať na jej výživu čiastkou XXXXX/ mesačne, vždy vopred, najneskôr do 15-tého dňa v mesiaci, následne rozsudkom Okresného súdu Dunajská Streda č. k. XXXXX zo dňa 4.6.2012 bolo výživné zvýšené na XXXXX eur mesačne, s právoplatnosťou od 27.7.2012, vždy vopred najneskôr do 15-tého dňa v mesiaci k rukám matky dieťaťa, oprávnenej  XXXXX, čím za horeuvedené obdobie mu z titulu výživného vznikla podlžnosť XXXXX eur.

pretože trestnosť činu zanikla, ak trestný čin nemal trvalo nepriaznivé následky a obvinený svoju povinnosť dodatočne splnil skôr než sa súd odobral na záverečnú poradu. 

Odôvodnenie:
Poverený príslušník Obvodného oddelenia PZ Dunajská Streda (ďalej len „poverený príslušník PZ“) uznesením pod č.: ČVS:ORP-1225/DS-DS-2012 zo dňa 21.1.2013 podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1 Trestného zákona, ktorý sa mal stať na tom skutkovom základe ako je uvedené vo výrokovej časti tohto uznesenia. 

	V priebehu vyšetrovania z výsluchu poškodenej XXXXX  vyplynulo, že obvinený si neplnil svoju vyživovaciu povinnosť voči svojej maloletej dcére za obdobie 1.6.2012 do 27.11.2012. Vo svojej výpovedi zo dňa 12.4.2013 (č.l. 14) uviedla, že obvinený jej uhradil výživné za predmetné obdobie. Obvinený sa k skutku v plnom rozsahu priznal a svoje konanie oľutoval. V mesiaci marec 2013 zaplatil zaostalé výživné, čím si zameškané výživné v plnej výške vyrovnal. Jeho konanie nemalo trvalo nepriaznivé následky. 
 
	S poukazom na uvedené skutočnosti obvinený svojím konaním naplnil zákonné znaky účinnej ľútosti pri prečine zanedbania povinnej výživy v zmysle § 86 písmeno a) Trestného zákona. 
   
	Z vyššie uvedených dôvodov som preto rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Kapraľová
prokurátorka